钦定古今图书集成/理学汇编/学行典/第030卷 > 理数钤〈兑集下〉 > 《经世体用之数》
## 钦定古今图书集成/理学汇编/学行典/第030卷 > 理数钤〈兑集下〉 > 《经世体用之数》

经世体用之数，以四因六因而成之也。先生曰：“圆者
径一围三，重之则六；方者径一围四，重之则八也。裁
方而为圆，天之所以运行；分大而为小，地之所以生
化。故天用六变，地用四变也。”又曰：“圆者有一，方者有
二，奇偶之义也。天圆而地方，圆者刓方以为用。故一
变四，四去其一则三也。三变九，九去其三则六也。是”
以圆者径一而围三，起一而积六。方者引圆以为体，
故一变三，并之四也。四变十二，并之十六也。是以方
者分一而为四，分四而为十六，故用数成于三而极
于六，体数成于四而极于十六也。故天变方为圆而
常存其一，地分一为四而常执其方。然天变其体而
不变其用，故用数六，极其用也；地变“其用而不变其
体，故用数四，用其体而不极其用也。天藏其体而用
其用，地藏其用而用其体，顺承天也。”如乾坤用九用
六者，以四因九得三十有六，为老阳之数，得《干》一爻
之策数。四因六得二十有四，为老阴之数，得《坤》一爻
之策数。以四因之者，地之体数也。六因三十六得二
百一十有六，是为《干》一卦之策数。六因二十四得一
百四十有四，是为《坤》一卦之策数。以六因之者，天之
用数也。自一至十百千万，与夫天干地支之类，以四
六因之，以尽天地之体用也欤！